Dûanehûs

|-
|thumb|200px|Libbensbeam yn it boppeljocht fan de doar fan de wenning oan De Oere 44
|-
|thumb|200px|De wenningen oan de Oere 10 en 12
|}
It dûanehûs is in troch it Frânske bestjoer foardere wenning foar dûanewurk oan de kust yn Moddergat. Der besteane twa lêzingen oer hokker pân yn de Frânske tiid yn Moddergat oanwiisd waard troch de Frânske oerheid en dus betitele wurde kin as 'it dûanehûs'.

 De Oere 42 en 44 
Neffens Stenvert waard de dûbele fiskerswente oan De Oere 42 en 44 boud yn 1770Neffens Hillebrand is dit jiertalanker misliedend, it soe in fannijs pleatst muorreanker út in oare wenning wêze kinne. Neffens syn ûndersyk bestie it hûs al yn 1713 (nr. 42) en waard it yn 1751 útwreide (nr. 44) - boarne: Hillebrand 2011:64 en soe foar in part- grif nûmer 44Kuipers 2000:41 - yn de Frânske tiid brûkt wêze om Frânske dûane-amtners yn ûnder te bringen, dy't yn Moddergat legere wienen om it smokkeljen tsjin te gean. Dy hûsfêsting besoarge ynwenners fan Moddergat net allinnich oerlêst, se fertsjinnen ek oan dizze bewenners fan De Oere 44. De fiskers fan Moddergat soargen ûnder mear foar it ferfier fan de soldaten nei It Amelân en nei Harns mei harren fiskersboaten. Op de fergoeding dy't se foar dat ferfier yn 1811 ôfsprutsen hienen - 2.268 francs - hawwe se lang wachtsje moatten. De rekken wie yn 1817 noch net betelle.Kuipers, 2000:41 en 42

De dûbele wenning hat in skylddak. Yn it boppeljocht fan de doar fan nûmer 44 sit in libbensbeam (sjoch foto). De bestimming fan it pân is wizige fan fiskerswente yn rekreaasjewenning. Beiden pannen binne erkend as ryksmonumint.

 De Oere 10 en 12 
Yn in ûndersyk nei it ûntstean fan fjirtich huzen en harren ferline "Moddergat: De Oere" wiist Hillebrand it pân De Oere 10 en 12 oan as it eardere dûanehûs. Dat hûs is it âldste noch besteande hûs fan Moddergat. It wie oarspronklik in boerewenning. Yn 1806 soe it foarhûs fan dat pân (nr. 10) troch de destiidske bewenners Tjeerd Willems Visser en Hylkje Tjerks Visser ôfstien wêze oan it Frânske bestjoer, dy't it brûkte as pak- en feilinghûs foar strânfynsten. It hûs stie registrearre as "Districts Pakhuis van Westdongeradeel".Hillebrand 2011:35Dy beide pânen binne ek erkend as ryksmonumint.

De pânen oan de Oere 10 en 12 leinen destiids oan de râne fan it doarp, op it Minútplan út 1832 oan de uterste westside fan it doarp. De pânen oan de Oere 42 en 44 leinen (en lizze) oan de oare side fan Moddergat, oan de uterste eastside.Hillebrand 2011:17

Kategory:Hûs yn Dongeradiel
Kategory:Hûs yn Noardeast-Fryslân
Kategory:Ryksmonumint yn Dongeradiel
Kategory:Ryksmonumint yn Noardeast-Fryslân
Kategory:Moddergat
Kategory:Bouwurk út 1770
Kategory:Dûane